આ જર્જરીત કિલ્લામાં લોખંડની ભારે ત્રણ તોપ પણ જાવા મળે છે. ભારતની આઝાદી વખતે કુલ ૧પ૦ તોપ આ કિલ્લામાં હતી. તેમાંની કેટલીક લઈ જઈ તેને વલસાડના આર.પી.એફ. ના મેદાન પર મુકવામાં આવી છે. આ ડુંગર પર કિલ્લાની અંદર ચાંદ પીર બાબાની દરગાહ છે. કહેવાય છે કે આ પીર સત્યને અહિંસાની લડાઈમાં શહીદ થયા હતા ત્યારે તેમનું માથું પારનેરામાં અને ધડ બીલીમોરામાં પડ્યું હતું અને તેમના ત્યાગ અને બલીદાનની યાદને તાજી રાખવા પારનેરા અને બીલીમોરામાં દરગાહ બનાવાઈ છે. જા કે લોકવાયકા પ્રમાણે પારડીમાં જોવા મળતી ચાંદપીર શાહની દરગાહમાં આ ચાંદપીર બાબાના ધડની દફતવિધિ થયેલ છે. જો કે આ દરગાહ સંબંધિત કોઈ ઐતિહાસિક સમર્થન મળતું નથી છતાં અનેક શ્રધ્ધાળુઓ દરગાહ પર માનતા રાખવા આવે છે. નવાઈની વાત એ છે કે આ ઐતિહાસિક કિલ્લા પ્રત્યે પુરાતત્વ વિભાગે લગભગ ઉપેક્ષિત વલણ દાખવ્યું છે. પારનેરા અને બગવાડાના આ બંને કિલ્લાઓ સાથે ઉદાસીન હોવું એ ઉચિત નથી. આ કિલ્લા સંબંધિત ઈતિહાસ લગભગ ભુલાઈ ગયો છે તો પુરાતત્વ વાદીઓ અને ઈતિહાસકારો આ બાબતે રસ લઈને કામ કરે તો નવો ઈતિહાસ શોધાશે તેમજ ઈતિહાસના રસિકજનો માટે રસપ્રદ થઈ પડશે અને ભારતીય સંસ્કૃતિની ધરોહરની સાચવણી કરી તેના ઈતિહાસના સાચા કારણો શોધવા મદદરૂપ થઈ શકશે.